ԳՅՈՒԼԱԳԱՐԱԿ ՀԱՄԱՅՆՔԻ ՂԵԿԱՎԱՐ ՄՀԵՐ ԳԵՎՈՐԳՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍՅԱՆ ՏՈՆԵՐԻՆ ՆՎԻՐՎԱԾ

Սիրելի' հայրենակիցներ,

Մայիսի 9-ը սրբազան ու պարտավորեցնող տոն է, սերունդների պատմական հաղթանակների միասնական տոն: Հաղթանակներ, որոնք ձեռք են բերվել անձնազոհության, հայրենասիրության, ապագայի նկատմամբ լավատեսության և հավատի զգացումներով տոգորված սերունդների պայքարի և ցավոք, շատերի կյանքի գնով։ Մենք պարտավոր ենք գլուխ խոնարհել մեր հաղթանակների ճանապարհին հերոսաբար ընկածների անմար հիշատակի առաջ՝ պարտավոր ենք իրականություն դարձնել նրանց երազանքը, մեր ժողովրդի դարավոր երազանքը՝ անառիկ հայրենիք, ապահով երկիր, բարեկեցիկ ժողովուրդ:

Մենք պետք է քաջ գիտակցենք, որ առանց հայրենական մեծ պատերազմում ձեռք բերած հաղթանակի, հնարավոր չէր դառնա Շուշիի հաղթանակը: Պետք է հարգանքի անսահման տուրք մատուցել բոլոր նրանց, ում շնորհիվ այսօր ապրում ենք, ում շնորհիվ հաջողվեց խորհրդային բանակին հաղթել դարակազմիկ, պատմական նշանակություն ունեցող համաշխարհային պատերազմում: Հաղթանակի ու խաղաղության այս գեղեցիկ օրը տոնական տրամադրություն, առողջություն և հարատև խաղաղություն եմ ցանկանում բոլորիդ: